15. ΝΟΜΟΘΕΤ. ΔΙΑΤΑΓΜΑ υπ' αριθ. 3412 της 8/8 Οκτ. 1955 (ΦΕΚ Α' 280) Περί συμπληρώσεως των διατάξεων του Νόμ. 4407/1929 "περί συστάσεως Ταμείου Εθνικής Αμύνης". Άρθρον μόνον.-1.(Μετά την πρώτην παράγραφον του άρθρ. 4 του Νόμ. 4407/1929 προστίθεται δευτέρα παράγραφος). 2.Αι μέχρι της δημοσιεύσεως του παρόντος γενόμεναι αγοραί ακινήτων, παρά του Ταμείου Εθνικής Αμύνης, θεωρούνται, έγκυροι και ισχυραί, αφ' ης υπεγράφησαν τα σχετικά συμβολαιογραφικά έγγραφα. 3.Αι διατάξεις της κειμένης νομοθεσίας περί παραχωρήσεως εις το Δημόσιον αναγκαίων ανταλλαξίμων κτημάτων εφαρμόζονται και δια το Τ.ΕΘ.Α. προς κάλυψιν στρατιωτικών αναγκών περιερχομένης ει τούτο της κυριότητας των παραχωρουμένων από της παραδόσεώς των. 4.Επιτρέπεται εις Νομικά Πρόσωπα Δημ. Δικαίου εν γένει η προς Τ.ΕΘ.Α. δωρεά ή απ' ευθείας πώλησις ακινήτων συμφώνως προς τας σχετικάς περί Δημοσίου διατάξεις της περί τούτων Νομοθεσίας. 5.Η ισχύς του παρόντος Ν.Δ. άρχεται από της δημοσιεύσεώς του εις την Εφημερίδα της Κυβερνήσεως. 